b'\n_START_ARTICLE_\nPrispodoba o dva sina\n_START_PARAGRAPH_\nPrispodoba o dva sina jedna je od Isusovih prispodoba, zabilje\xc5\xbeena u novozavjetnom Evan\xc4\x91elju po Mateju (Mt 21,28\xe2\x80\x9332). Prispodoba govori o dva sina od kojih je jedan neposlu\xc5\xa1an ocu rije\xc4\x8dima, a poslu\xc5\xa1an djelima, dok je drugi poslu\xc5\xa1an na rije\xc4\x8dima, a neposlu\xc5\xa1an djelima._NEWLINE_Isus ovom pri\xc4\x8dom govori o "vjernicima", koji ne prihva\xc4\x87aju poziv Ivana Krstitelja na pokajanje, za razliku od poreznika i prostitutki koji prihva\xc4\x87aju._NEWLINE__NEWLINE_"\xc4\x8covjek neki imao je dva sina. On ode k prvome i re\xc4\x8de: "Sine, idi i radi danas u vinogradu! On odgovori: "Da, gospodaru, ali ne oti\xc4\x91e. Tada ode k drugome i re\xc4\x8de isto tako. On odgovori: "Ne\xc4\x87u; ali poslije mu bilo \xc5\xbeao, i on ipak oti\xc4\x91e. Tko je od ove dvojice ispunio volju o\xc4\x8devu?" Odgovori\xc5\xa1e: "Drugi." Tada im re\xc4\x8de Isus: Zaista, ka\xc5\xbeem vam, carinici i bludnice preteko\xc5\xa1e vas u kraljevstvo Bo\xc5\xbeje!" (Mt 21,28\xe2\x80\x9332)\n_START_SECTION_\nTuma\xc4\x8denja\n_START_PARAGRAPH_\nOvom prispodobom, Isus govori o onim "vjernicima", koji su smatrali da su bez grijeha, te nisu prihvatili poruku Ivana Krstitelja o pokajanju. "Nevjernici", sakuplja\xc4\x8di poreza i prostitutke, prihvatili su poziv i pokajali se. Smisao ove pri\xc4\x8de je da treba preispitati svoje pona\xc5\xa1anje, jer je vjera bez djela mrtva._NEWLINE_Isus na drugom mjestu u Evan\xc4\x91elje po Mateju ka\xc5\xbee: "Ne\xc4\x87e svaki koji mi govori: Gospode! Gospode! u\xc4\x8di u carstvo nebesko; no koji \xc4\x8dini po volji Oca mog koji je na nebesima". (Mt 7,21)_NEWLINE_Sli\xc4\x8dne tematike je i prispodoba o farizeju i cariniku.'